ΝΤΟΚΙΜΑΝΤΕΡ: ΘΕΩΡΙΑ ΚΑΙ ΠΡΑΞΗ

ΑΝΑΘΕΣΗ ΕΡΓΑΣΙΩΝ

Περιγραφή

Δημιουργήστε μία πρόταση για την έρευνα και υλοποίηση ενός βίντεο-ντοκιμαντέρ 10 λεπτών σε δύο στάδια:

Πρώτο στάδιο: Συμπληρώστε στη φόρμα που ακολουθεί την ιδέα σας περιληπτικά, συμπληρώνοντας επιγραμματικά όλα τα σημεία της φόρμας ώστε να φαίνεται τι θέλετε να πείτε με την ταινία αυτή. Αυτό το υλικό (της πρότασης φωτογραφίες ή άλλο υλικό ενσωματωμένο στη φόρμα- σε μορφή word, συνολικά 2-3 σελίδες περιληπτικό κείμενο και όσο φωτογραφικό υλικό θέλετε) θα πρέπει να ανέβει στο eclass μέχρι **30 Νοεμβρίου 2024** στη θέση ΕΡΓΑΣΙΑ 1

Δεύτερο στάδιο: Επεξεργασμένη και ολοκληρωμένη μορφή του γραπτού μαζί με το τελικό βίντεο θα πρέπει να αναρτηθεί στο eclass στη θέση ΕΡΓΑΣΙΑ 2 μέχρι στις **20 Ιανουαρίου 2025.**

Το βίντεο που θα παράγεται θα πρέπει να είναι ένα βίντεο 10 λεπτών με τη μέθοδο της παρατήρησης (παρατήρηση ενός προσώπου με ή χωρίς σχόλιο και ανάδειξη της προσωπικότητας του) και θα ακολουθεί τις παραμέτρους που θα παρουσιαστούν από εσάς στη γραπτή πρόταση。

*Η τελική γραπτή πρόταση* θα περιλαμβάνει:

ΤΙΤΛΟ:

ΠΕΡΙΛΗΨΗ – ΣΥΝΟΨΗ ΤΗΣ ΙΔΕΑΣ (2-3 παράγραφοι)

Σύντομη, «ελκυστική» σύνοψη της ιδέας, που περιγράφει την ιστορία, την σημασία και τον τόνο (ύφος).

TREATMENT (1-2 σελίδες)

Ένα οverview της ιστορίας, εισάγοντας τους κύριους χαρακτήρες και τα πιθανά σημεία σχεδίασης.

Περιλαμβάνει μια περιγραφή πιθανών δομής της ιστορίας και αφηγηματικής κατεύθυνσης.

Περιγράφει την κινηματογραφική σας προσέγγιση - Τι θα δούμε και θα ακούσουμε στο ντοκιμαντέρ;

ΑΝΑΠΤΥΞΗ ΤΟΥ ΘΕΜΑΤΟΣ ( περισσότερες 5-6 σελίδες)

- Περιγράψτε το υπόβαθρο που πρέπει να γνωρίζει ένας θεατής για να κατανοήσει την ιστορία σας.

- Κάντε τον αναγνώστη να ενδιαφέρεται για το θέμα σας - είναι σύγχρονο το πρόβλημα και γιατί; Είναι ενδιαφέρον πολιτιστικά;

Τώρα αναπτύξτε άλλους λόγους για τους οποίους αυτή η ταινία πρέπει να γίνει.

- Περιγράψτε τα θέματα, τα ζητήματα, , τις προκλήσεις, ή τα ερωτήματα που θα καλύψει το project σας.

- Εξηγείστε γιατί είστε το καταλληλότερο άτομο για να κάνετε αυτήν την ταινία και εξηγείστε πως θα αποκτήσετε πρόσβασή στην ιστορία και τους χαρακτήρες.

ΚΑΛΛΙΤΕΧΝΙΚΗ ΠΡΟΣΕΓΓΙΣΗ (1-2 σελίδες)

Πώς θα πείτε αυτήν την ιστορία; Περιγράψτε το δημιουργικό σας όραμα για το ντοκιμαντέρ, την οπτική και ηχητική όψη και αίσθηση της ταινίας. Πώς αντανακλούν η μορφή και το περιεχόμενο μεταξύ τους;

ΠΡΟΒΛΕΠΟΜΕΝΟ ΚΟΙΝΟ (1-2 παραγράφους)

Για ποιον κάνετε την ταινία; Ποιος θα ενδιαφερθεί για την ταινία; (Συχνά πρόκειται για εντελώς διαφορετικές ομάδες θεατών). Πώς θα φτάσετε στο κοινό που στοχεύετε; Πώς θα αναπτύξετε τις ανάγκες και τα συμφέροντα αυτού του κοινού στην ταινία σας; Ποια είναι η σχέση και η πρόσβασή σας σε αυτές τις κοινότητες;

ΕΠΙΘΥΜΗΤΕΣ ΕΠΙΠΤΩΣΕΙΣ (εάν χρειάζεται) (1-3 παραγράφους)

Τι ελπίζετε ότι τα ακροατήρια θα αποκομίσουν από το ντοκιμαντέρ σας;

Θέλετε να αυξήσετε την ευαισθητοποίηση, να αλλάξετε συμπεριφορές, να καταλύετε τις συμπεριφορές, να αλλάξετε κάποια αντίληψη πολιτική ή νομοθεσία;

Θέλετε να παρουσιάσετε/αναδείξετε μία πτυχή της ιστορίας/της ζωής

ΒΙΒΛΙΟΓΡΑΦΙΑ ΕΡΕΥΝΑΣ (συνεντεύξεις, βιβλία, ταινίες, άρθρα)

Καταγράψτε τις κύριες πηγές που έχουν ενημερώσει την έρευνά σας

FEEDBACK

Θα σας δοθεί feedback στο πρώτο στάδιο εντός του Δεκεμβρίου και όταν θα έχουν ανεβεί όλες οι [Προ]εργασίες στο πρώτο στάδιο ώστε οι παρατηρήσεις που θα σας δοθούν να βοηθήσουν στην τελική ολοκλήρωση. Η ημερομηνία αυτή θα σας γνωστοποιηθεί με email προσεχώς και θα γίνει με τηλε-συνεργασία στο Zoom σε σύνδεσμο που θα σας σταλεί μαζί με την ενημέρωση για την ημερομηνία.

Συνιστάται να παρακολουθείτε το σύνολο των διαλέξεων από την αρχή μέχρι το τέλος, καθώς θα δίνονται οδηγίες και επεξηγήσεις μέχρι το πέρας του μαθήματος. Η συνεισφορά στην τάξη περιλαμβάνει την ακρόαση, την ανάγνωση ή την προσοχή στη γραφή και την εργασία των άλλων και την προσφορά στοχαστικών, ειλικρινών, εποικοδομητικών παρατηρήσεων.